**PROJEKT-PROPOZIMI**

STEMA E APLIKANTIT (ORGANIZATËS)

**TITULLI I PROJEKTIT:**  (Emri i projektit nuk duhet të jetë më i gjatë se 8 fjalë)

**APLIKANTI I PROJEKTIT:**

**PARTNERËT NË PROJEKT:**

**FUSHA PRIORITARE:**

**GRUPI I SYNUAR/NUMRI I PËRFITUESVE**

**TË DREJTPËRDREJTË**

(numri dhe përqindja

e përfaqësimit të

të dyja gjinive):

**VENDNDODHJA E ZBATIMIT**

**TË PROJEKTIT**

**KOHËZGJATJA:**

(numri i muajve)

**BUXHETI**

**PËRMBLEDHJA**

*Megjithëse ky seksion jepet që në fillim, përmbledhja e projektit shkruhet vetëm pasi të jenë plotësuar të gjitha seksionet e tjera të projekt-propozimit. Përmbledhja e projektit përmban të gjitha elementet e projekt-propozimit, si:*

1. *Nevoja/çështja brenda komunitetit lokal*
2. *Arsyet dhe rëndësia e projektit për komunitetin lokal*
3. *Synimet*
4. *Grupi/et e synuar/a dhe përfaqësimi gjinor*
5. *Kohëzgjatja e zbatimit dhe buxheti*
6. *Metodat e përdorura për të arritur qëllimet e projektit*
7. *Përfitimet e veprimtarive të propozuara për komunitetin lokal*

***Ky seksion nuk duhet të jetë më i gjatë se një faqe****. Qëllimi është të jepet informacion për të gjitha seksionet e sipërpërmendura si dhe informacion përmbledhës për Komisionin e Vlerësimit. Përmbledhja është seksioni i parë i projekt-propozimit të cilën e shqyrton Komisioni i Vlerësimit dhe, si rrjedhim, duhet të jetë e shkurtër, e strukturuar dhe e drejtpërdrejtë.*

**1. INFORMACION MBI ORGANIZATËN APLIKUESE**

*Ju lutemi kini parasysh se të dhënat e përfshira në këtë seksion do të përdoren për ta vlerësuar pranueshmërinë e aplikantëve. I gjithë informacioni i dorëzuar do të shqyrtohet nga Komisioni i Vlerësimit dhe do të vlerësohet me anë të tabelës së vlerësimit, sipas seksioneve eliminuese për kapacitetet financiare dhe operative të aplikantëve. Ofroni informacione të hollësishme për organizatën tuaj dhe kualifikimet e saj për zbatimin e projektit të propozuar. Bëni një përshkrim të shkurtër të historisë së organizatës suaj (****kur dhe si u krijua****),* ***misionin dhe vizionin*** *e saj, çfarë e bën të veçantë organizatën tuaj, objektivat dhe strategjitë kryesore për arritjen e këtyre objektivave.*

**INFORMACION PËR ORGANIZATËN**

|  |  |
| --- | --- |
| **Misioni:** |  |
| **Vizioni:** |  |
| **Data dhe mënyra e krijimit:** |  |
| **Qëllimet dhe strategjitë kryesore për arritjen e qëllimeve në përputhje me statutin:** |  |

**Bordi drejtues i Organizatës së Shoqërisë Civile (OSHC)/Personat kyçë në Organizatën e**

**Shoqërisë Civile**

|  |  |  |  |  |
| --- | --- | --- | --- | --- |
| Emri dhe mbiemri | Profesioni | Funksioni | Seksi | Vitet e përvojës në OSHC |
|  |  |  |  |  |
|  |  |  |  |  |

**Personat që planifikoni të angazhoni për zbatimin e projektit/ të bashkëngjiten CV-të e personave kyç**

|  |  |  |  |  |  |
| --- | --- | --- | --- | --- | --- |
| Emri dhe mbiemri | Profesioni | Funksioni | Seksi | Vitet e përvojës në OSHC | Me kohë të plotë/të pjesshme |
|  |  |  |  |  |  |
|  |  |  |  |  |  |

*Nëse tabela e mësipërme përfshin partnerët dhe/ose konsulentët, ju lutemi përfshini edhe vendin e tyre të punës në kolonën e “Profesioni”.*

**PROJEKTET E TANISHME DHE PËRVOJA E MËPARSHME NË BASHKËPUNIM ME DONATORËT**

**Projekti i zbatuar gjatë tri viteve të fundit:**

|  |  |  |  |  |  |  |
| --- | --- | --- | --- | --- | --- | --- |
| Tema/Fusha | Emri i projektit | Donatori | Kohëzgjatja | Vlera | Nr. i personelit të angazhuar (i ndarë sipas gjinisë) | Lokacioni i projektit te zbatuar |
|  |  |  |  |  |  |  |
|  |  |  |  |  |  |  |

**Projektet e tanishme:**

|  |  |  |  |  |  |  |
| --- | --- | --- | --- | --- | --- | --- |
| Tema/Fusha | Emri i projektit | Donatori | Kohëzgjatja | Vlera | Nr. i personelit të angazhuar (i ndarë sipas gjinisë) | Lokacioni i projektit qe po zbatohet |
|  |  |  |  |  |  |  |
|  |  |  |  |  |  |  |

**Hapësira e zyrave:**

|  |  |
| --- | --- |
| Në pronësi ose me qira: |  |
| Në pronësi ose me qira me OSHC të tjera: |  |
| Metra katrorë: |  |
| A keni telefon/faks: |  |
| A keni qasje në internet: |  |
| A keni të gjitha pajisjet e nevojshme për zbatimin e projektit? |  |

**2. HYRJA**

*Kur ta plotësoni këtë seksion, është e rëndësishme të supozoni se donatori nuk ka njohuri të mëparshme për komunitetin tuaj lokal dhe problemet që po përpiqeni t’i zgjidhni. Ju lutem përshkruani se në çfarë mënyre lidhet projekti me një ose më shumë përparësi të thirrjes publike. Bëni një analizë të shkurtër të situatës dhe të rëndësisë së problemit që po përpiqeni ta zgjidhni. Nëse është e mundur, jepni tregues të qartë statistikorë për problemin që po përpiqeni të zgjidhni. Një problem i kuptuar dhe i përshkruar mirë përbën arsyeshmërinë kryesore për projektin.*

*Ky seksion kërkon përgjigje për disa pyetje: Pse është faktikisht i nevojshëm projekti juaj? Përshkruani se cilës nevojë të rëndësishme i përgjigjet ai. E kujt është kjo nevojë? Si do të ndikojë tek burrat/djemtë dhe gratë/vajzat në komunitet?*

*Problemi që po përpiqeni ta zgjidhni dhe nevoja që kërkon përgjigje duhet të jenë të lidhura me synimin dhe qëllimet e organizatës suaj. Nëse projekti i përshkruar në propozim nuk lidhet me veprimtaritë e organizatës suaj, mundësia për të marrë mbështetjen financiare zvogëlohet.*

***I gjithë informacioni i dhënë do të shqyrtohet nga Komisioni i Vlerësimit dhe do të vlerësohet në tabelën e vlerësimit, nën seksionin eliminues RELEVANCA, pyetja 2.1****.*

***Ky seksion nuk duhet të jetë më i gjatë se një faqe.***

**3. PËRSHKRIMI I PROJEKTIT**

*Ofroni një përshkrim të asaj që doni të bëni dhe si mendoni t’i arrini synimet tuaja. Ju lutemi jepni informacione për ndonjë cilësi shtesë të projektit tuaj, si për shembull, qasja e tij inovative dhe shembuj të praktikës së mirë. Ju lutemi të keni parasysh se propozimi do të marrë një vlerësim më të lartë nëse e bën avokimin për një qasje të bazuar në të drejtat, barazinë gjinore dhe ka ndikim mbi grupet e pafavorizuara/të cenuara. Nëse projekti përfshin partneritet, ju lutemi përshkruani rolin e partnerit dhe nivelin e përfshirjes së tij në zbatim.*

***Ky seksion nuk duhet të jetë më i gjatë se një faqe.***

***I gjithë informacioni i dhënë do të shqyrtohet nga Komisioni i Vlerësimit dhe do të vlerësohet në tabelën e vlerësimit, nën seksionin eliminues RELEVANCA, pyetjet 2.4 dhe 2.5.***

**4. GRUPET E SYNUARA**

*Përcaktoni qartë grupin e synuar dhe nevojat e tij. Ju lutemi përcaktoni cilët janë treguesit e saktë të përfitimit nga ana e grupit të synuar. Nëse është e mundur, analizoni një numër burrash/djemsh dhe grash/vajzash brenda grupit të synuar. Ju lutemi listoni gjithashtu të gjitha palët e interesit, si ndërmjetësit dhe përfituesit përfundimtarë të projektit.*

***I gjithë informacioni i dhënë do të shqyrtohet nga Komisioni i Vlerësimit dhe do të vlerësohet mbi bazën e tabelës së vlerësimit, nën seksionin eliminues RELEVANCA, pyetjet 2.2 dhe 2.3.***

*Specifikoni grupin e synuar dhe tregoni përfitimet që do të ketë nga projekti. Projekti duhet të përmbajë një përshkrim të hollësishëm të madhësisë dhe rëndësisë së grupit të synuar, përfaqësimin gjinor, dhe në veçanti njerëzit që do të përfitojnë në mënyrë të drejtpërdrejtë nga projekti. Analiza e hollësishme e grupit të synuar mund të bëhet për sa i përket përbërjes së tij etnike, moshës, statusit shoqëror, etj., duke pasur gjithnjë parasysh se secilit grup duhet t’i bëhet një analizë e strukturës gjinore. Nëse përgatitet një analizë e hollësishme, ju lutemi bashkëngjiteni atë si një pjesë shtesë të projekt-propozimit.*

**Ju lutemi siguroni që prezantimi i grupit të synuar të bëhet me ndjeshmëri gjinore, (gjithmonë ndani numrin e grave, burrave, djemve dhe vajzave) së bashku me statusin e tyre të ndryshëm dhe ndikimet tek gjinitë e ndryshme.**

**5. QËLLIMI I PËRGJITHSHËM I PROJEKTIT**

*Synimi i përgjithshëm shpjegon thelbin e problemit dhe rëndësinë e projektit, pra përfitimet afatgjata të grupit të synuar nga projekti. Rregullat për përcaktimin e synimit të përgjithshëm të projektit janë:*

1. *Projekti mund të ketë vetëm një synim të përgjithshëm.*
2. *Synimi i përgjithshëm duhet të lidhet me vizionin e zhvillimit.*
3. *Ndonëse është e vështirë, madje ndoshta edhe e pamundur, që të matet suksesi në arritjen e synimit të përgjithshëm përmes treguesve të verifikueshëm, kontributi i tij për realizimin e vizionit përsëri duhet të përcaktohet.*

**6. OBJEKTIVI I PROJEKTIT**

*Objektivi i projektit është të gjejë një zgjidhje për problemin, çka sipas një përkufizimi më të gjerë, është një përshkrim i rezultatit të dëshiruar të projektit. Objektivat janë rezultate të verifikueshme të projektit, të paraqitura në mënyrë të tillë që mund të përcaktohet nëse, dhe në çfarë mase, është realizuar projekti. Për shembull, nëse objektivi kryesor është krijimi i një Këshilli Rinor në nivel kombëtar, atëherë nën-objektivat janë krijimi i këshillave rinore nëpër komuna, forcimi i strukturave të tyre, krijimi i rrjeteve, etj. Projekt-propozimi zakonisht i ka 2 deri në 3 objektiva specifike, megjithëse në praktikë është gjithashtu e mundshme të ketë vetëm një objektiv specifik. Është e rëndësishme që të gjitha objektivat, ose të paktën njëra prej tyre, të jetë me ndjeshmëri gjinore.* ***Në hartimin e kësaj pjese të propozimit, ju lutemi siguroni lidhjen me kornizën logjike.***

*Ju lutemi mos harroni punën kërkimore të nevojshme për matjen me saktësi të suksesit të zbatimit të projektit.*

**7. REZULTATET E PRITURA**

*Në këtë seksion, duhet t’i vendosni në listë rezultatet e projektit. Kjo formon bazën mbi të cilën do të vlerësohet projekti. Rezultatet e pritshme janë më të hollësishme se synimi i përgjithshëm e objektivat, dhe këto duhet të verifikohen përmes treguesve objektivisht të verifikueshëm (TOV). Ky seksion nuk duhet të jetë më i gjatë se një faqe.*

*TOV duhet të jenë:*

* *Specifik: përcaktoni qartë çfarë, ku, kur dhe si e për kë do të ndryshojë situata; përcaktoni qartë përfaqësimin gjinor.*
* *Të matshëm: synimet dhe përfitimet janë të matshme nga ana sasiore; analiza e përfitimeve është e mundshme për të dyja gjinitë .*
* *Të arritshëm: synimet mund të arrihen (duke marrë parasysh burimet dhe kapacitetet në dispozicion brenda komunitetit).*
* *Realiste: mundësia për të arritur atë nivel ndryshimi që pasqyron synimin.*
* *Të kufizuar në kohë: përcaktoni kohëzgjatjen gjatë së cilës do të realizohet secili objektiv.*

***Ju lutem siguroni lidhjen me kornizën logjike kur ta hartoni këtë seksion.***

|  |
| --- |
| **8. AKTIVITETET** |

*Ky seksion duhet të përfshijë një vështrim të përgjithshëm dhe përshkrim të aktiviteteve që do të lejojnë arritjen e rezultateve të përcaktuara. Ato duhet gjithashtu të specifikohen në Planin e Veprimtarive, një nga shtojcat që janë pjesë e projekt-propozimit. Aktivitetet duhet të jenë të qarta dhe konkrete. Përcaktoni lidhjen e qartë midis aktiviteteve dhe synimeve të projektit dhe pastaj përshkruani se përse janë përzgjedhur këto aktivitete specifike. Veprimtaritë e pritshme duhet të grupohen dhe të lidhen me rezultatet relevante të projektit.*

***Ky seksion nuk duhet të jetë më i gjatë se katër faqe.***

**9. SUPOZIMET DHE RREZIQET**

*Ky seksion duhet të identifikojë supozimet dhe rreziqet e mundshme që mund të vënë në rrezik zbatimin dhe/ose suksesin e projektit. Ju lutemi kushtojini vëmendjen e duhur këtij seksioni, sepse ai është shumë i rëndësishëm për identifikimin e ngjarjeve dhe rrethanave në të ardhmen që mund të përbëjnë kërcënim për zbatimit me sukses të projektit. Kjo do t’ju lejojë që të përgatisni një strategji për të shmangur ndonjë rrezik të mundshëm.*

***Ju lutemi siguroni lidhjen me kornizën logjike kur të hartoni këtë seksion.***

**10. KOHËZGJATJA E PROJEKTIT**

*Ky seksion duhet të tregojë kohëzgjatjen e zbatimit të projektit.*

**11. MONITORIMI DHE RAPORTIMI**

***Monitorimi:***

*Monitorimi është mbledhja sistematike dhe analizimi i informacionit për ecurinë e projektit. Qëllimi është që të përmirësohet efektiviteti dhe efikasiteti i projektit. Monitorimi bazohet në paketën e rezultateve dhe aktiviteteve të planifikuara, të përcaktuara në fazën e planifikimit. Ai ndihmon për të garantuar se zbatimi i projektit është në rrugën e duhur dhe bën të mundur që grupi drejtues të marrë informacione në kohë për çështje të ndryshme. Nëse kryhet ashtu siç duhet, ai përfaqëson një instrument të çmuar për menaxhimin e mirë dhe krijon një bazë të mirë për vlerësimin. Monitorimi bën të mundur të konfirmohet nëse burimet në dispozicion janë të mjaftueshme dhe po përdoren me efikasitet, nëse kapacitetet ekzistuese janë të përshtatshme dhe nëse çdo gjë që është planifikuar është zbatuar.*

*Monitorimi:*

* *Është pasqyrim i planit të projektit,*
* *Ndodh gjatë zbatimit të projektit,*
* *Zhvillohet në përputhje me një kornizë kohore të përcaktuar më parë.*

*Ai realizohet mbi bazën e të dhënave (treguesve) sasior dhe cilësor.*

***Ju lutemi jepni informacion se kush do ta monitorojë zbatimin e projektit, në çfarë mënyre dhe kur. Monitorimi është një opsion dhe nuk është i nevojshëm për të gjitha projektet. Megjithatë, projektet komplekse dhe të gjata mund të përfitojnë nga monitorimi.***

***Raportimi*** *për përparimin e zbatimit të projektit dhe raportimi financiar duhet të specifikohen në projekt-propozim dhe duhet të paraqiten në formën e raportimeve të përdymuajshme për dinamikat (veprimtaritë/financat) e zbatimit të projektit brenda afateve kohore të përcaktuara. Përcaktoni gjithashtu se kur do të paraqitet raporti (narrativ) përfundimtar.*

**12. BUXHETI**

*Buxheti është përkthimi i projektit në vlera monetare. Ky seksion duhet t’i përshkruajë shpenzimet e pritshme gjatë kohëzgjatjes së projektit. Buxheti duhet ta ndjek logjikën e projekt-propozimit. Linjat buxhetore duhet të përbëjnë një rrjedhë logjike të metodës së punës dhe aktiviteteve. Ju lutemi siguroni që sa më shumë linja që të jetë e mundur të bazohen në shpenzime të përcaktuara qartë, jo mbi vlerësime të përafërta. Është gjithashtu e dëshirueshme të tregohen burimet (e mundshme) të financimit nga donatorët e tjerë. Mos harroni kontributin tuaj për projektin (punë vullnetare, pajisje nga projektet e mëparshme, hapësirë pune, etj.). Informacioni në këtë seksion duhet të jetë realist, për shembull, ju nuk do të kërkoni blerje e një fotokopjuesi të ri që kushton 800.00 EUR nëse ajo nuk kërkohet për zbatimin e projektit.*

**11. VIZIBILITETI**

*Vizibiliteti duhet të planifikohet siç duhet për të gjitha aktivitetet e projektit. Vizibiliteti duhet të fokusohet në zhvillimet dhe arritjet në zbatimin e projektit dhe jo në arritjet administrative ose proceduriale.*

*Plani i vizibiliteti duhet të përfshihet në Planin e Punës dhe të buxhetohet siç duhet. Vizibiliteti i projektit duhet të informojë partnerët e projektit, grupet e synuara dhe publikun e gjerë për nismat dhe sukseset e projektit. Përcaktoni mjetet e promovimit dhe shpjegoni se si dhe në çfarë faze planifikoni t’i përdorni, përfshirë veprimtaritë publike (konferenca shtypi, botime dhe artikuj gazetash, faqe interneti, pankarta, pllakate, materiale promovuese, fotografi dhe materiale të tjera audio-vizuale, vizita publike, etj.). Ky seksion duhet të përshkruajë se çfarë duhet të bëni dhe si planifikoni t’i promovoni aktivitetet tuaja. Aktivitetet promovuese duhet të jenë të qarta, specifike dhe me ndjeshmëri gjinore.*

# **LISTA E SHTOJCAVE**

**Shtojca 1** Projekt Propozimi

**Shtojca 2** Ndarja e Buxhetit

**Shtojca 3** Korniza Logjike

**Shtojca 4** Plani i Aktivitetit dhe Vizibilitetit

**Shtojca 5** Forma Identifikuese Administrative

**Shtojca 6** Forma Identifikuese Financiare

**Shtojca 7** Deklarata e Ligjshmërisë

**Shtojca 8** Forma e Deklaratës të Mungesës së Financimit të Dyfishtë

**Shtojca 9** Deklarata e Partneritetit (ne rast se aplikohet)

**Shtojca 10** Lista Kontrolluese